
A Riot Games online márkakommunikációja az Arcane sorozaton keresztül

Kulcsszavak: márka; márkaértékek; márkapercepció; érzelmi márkaépítés; adaptáció
Manapság igen nagymértékű reflektorfény irányul a videójáték ipar, valamint a film- és sorozatipar univerzumára. Trend lett a különféle digitális médiumok adaptációja, amikor egy sikeres videójáték belső világát, működésmódját átültetik a filmek világában.
Kutatásomban azt vizsgáljuk, hogy hogyan tudja befolyásolni egy sorozat adaptáció a videójátékgyártó és fejlesztő cég márkaértékeit. A dolgozat az „Arcane” Netflixen bemutatott, Emmy-díjas steampunk akció-kaland televíziós sorozat hatásait és az azt készítő Riot Games megítélésének változását vizsgálja a márkaközösség által kreált diskurzusok alapján.

Az elemzés két fő céllal rendelkezik. Egyrészt begyűjteni az adatokat a Reddit platformon lévő, „arcane” alredditen jelenlévő top 100 poszt, valamint az alattuk lévő top 30 komment fejében és tartalomelemzés módszerével megvizsgálni a kapott adatokat. Továbbá a Riot Games Arcane-től független márkaértékeinek összehasonlítása az elsőkörben kapott eredményekkel.

A kutatás eredményei arra a kérdésre adnak választ, hogy „Hogyan befolyásolta az Arcane a Riot Games márkát?” A sorozat nagymértékben hozzájárult, ahhoz, hogy a cég új márkapillérekkel bővüljön, valamint a már meglévőket, megerősítse.




